# Synology Assistant

Synology Assistant er et brukervennlig verktøy for administrasjon av Synology NAS-enheter på et lokalnettverk, spesielt når du har flere maskiner som arbeider i samme nettverk. Med Synology Assistant kan du installere DSM, dele skrivere, sette opp WOL, laste opp fotografier.

Vise hjelpfilen etter emne:

- Grunnleggende kontroll
- Administrasjon
- WOL
- Skriverenhet
- Preferanser

## Grunnleggende kontroll

Nar du minimerer Synology Assistant til systemfeltet, vil prosessen utføres i bakgrunnen, og det finnes en hurtigmeny for operasjoner som er oppført nedenfor:

- Koble til / løs ut skrivere (maksimalt antall skrivere: 2)
- Åpne Synology Assistant i hovedvinduet

Tilbake til toppen ▲

## Administrasjon

I kategorien Administrasjon kan du utføre operasjonene nedenfor:

- Søke etter Synology NAS-enhet(er) i LAN
- Koble til en Synology NAS
- Tilordne stasjon
- Sett opp WOL

#### Søke etter Synology NAS-enhet(er) i LAN

- Du kan oppdatere listen over Synology NAS-enheter ved a klikke på Søk.

#### Koble til en Synology NAS

I Synology Assistant kan du koble til Synology NAS på følgende måter:

- Velg en Synology NAS fra listen og klikk på Koble til
- Dobbeltklikk på Synology NAS-enheten i listen.

Når Synology NAS-enheten er koblet til, vil din standard nettleser føre deg til påloggingssiden for Synology DiskStation Manager.

#### Tilordne stasjon

Du kan tilordne en delt mappe som en nettverksstasjon og få tilgang til den som en intern stasjon på den lokale datamaskinen.

#### Sett opp WOL

Du kan sette opp WOL til å vekke opp ﻿Synology NAS-enheten eksternt.

1. Velg en Synology NAS fra serverlisten og klikk på Sett opp WOL.
2. Følg installasjonsveiviseren for å fullføre installasjonen.
3. Se delen WOL hvis du vil ha mer informasjon.

#### Installere DSM

Hvis Synology NAS-enheten ikke har installert Synology DiskStation Manager (DSM), vil den merkes som Ikke installert eller Konfigurasjon tapt under Status-kolonnen på serverlisten. Hvis du vil installere den med Synology Assistant, følger du fremgangsmåten nedenfor:

1. I kategorien Administrasjon dobbeltklikker du på en server merket som Ikke installert eller Konfigurasjon tapt under Status-kolonnen i serverlisten.
2. Følg installasjonsveiviseren for å starte installasjonen. Dersom Synology NAS du har valgt har mer enn én skuff og statusen er Ikke installert, kan du også sjekke Opprett et Synology-hybrid RAID (SHR)-volum etter installasjonen for å opprette et SHR-volum etter DSM-installasjon. SHR er en intelligent volumtype som optimerer volumstørelse når harddisker av forskjellig størrelse kombineres.

Du blir ført til dialogboksen Installasjon når installasjonen begynner. Den venstre delen viser servernavn og installasjonsfremdrift. Den høyre delen viser informasjon om installasjonen. Klikk på Lukk for å gå tilbake til kategorien Administrasjon.

#### Avbryt installasjon

Avbryt installeringen for serverne som har fullført installeringen eller som har opplevd feil under installeringen, ved å klikke på Avbryt.

#### Gjenopprettingssystem

Hvis DSM- (Synology DiskStation Manager) versjonen som er innspilt på Synology NAS, er eldre enn versjonen på dine nyinstallerte harddisker, vil serveren være merket som Gjenopprettbar under Status-kolonnen på serverlisten. Dette kan skje når du prøver å migrere din(e) originale hardisk(er) fra en Synology NAS til en annen. Følg trinnene nedenfor for å gjenopprette systemet:

1. I kategorien Administrasjon dobbeltklikker du på en Synology NAS merket som Gjenopprettbar under Status-kolonnen på serverlisten.
2. Du blir ført til dialogboksen Systemgjenoppretting så snart gjenopprettingen begynner.
3. Følg veiviseren for å fullføre systemgjenopprettingen.

#### Utføre systemmigrering

Dersom du ønsker å bytte ut en gammel Synology NAS med en ny, kan du fjerne harddiskene fra den gamle Synology NAS, installere dem på den nye, og deretter bruke Synology Assistant for å finne den nye Synology NAS (med Migreringsbar-status) og migrere systemkonfigurasjonene som er lagret på harddiskene. Når migreringsprosessen er fullført, kan de fleste konfigurasjonene på den gamle Synology NAS gjenopprettes på den nye.

#### Sjekk Synology NAS-status

Tabellen nedenfor viser detaljer om statusindikasjoner for Synology NAS i Synology Assistant. Du onsker kanskje a referere til listen nar du utforer forskjellige operasjoner.

Statusindikasjonstabell

Status | Statusindikasjon
Starter opp | Systemet starter opp.
Sjekker kvote | Systemet sjekker harddiskkvote.
Sjekker filsystemet ([nummer] minutter igjen) | Systemet sjekker filsystemet. Prosessen vil bli fullført i løpet av antallet viste minutter.
Konfigurasjonsfeil | Det oppstod en feil under konfigurasjonen. Dobbeltklikk på serveren for å gjennomføre innstillingene på nytt.
Tilkobling mislyktes | Feil ved nettverkskonfigurasjon.
Konfigurasjon tapt | Det oppstod en feil under konfigurasjonen. Dobbeltklikk på Synology NAS for å installere DSM på nytt.
Henter tilkoblingsstatus | Systemet finner tilkoblingsstatus.
I/T | WOL er satt opp, men gjeldende tilstand er ukjent.*
Ikke installert | Systemet er ikke installert ennå.
Offline | Systemet er offline.
Utfører minnetest (x%) | Minnetestfremdriften er nå x%.
Klar | Systemet er installert og klart til bruk.
Gjenopprettbar | Systemet kan gjenopprettes.
Migreringsbar | Systemkonfigurasjoner på harddiskene kan migreres til denne Synology NAS.
Starter tjenester | Systemet starter tjenester.
Oppgraderer | Synology NAS oppgraderer sin DSM.
Fremgang i sjekk | Synology NAS installeres/konfigureres. Trykk for å kontrollere fremdriften.

#### Merk:

Se WOL hvis du vil ha mer informasjon.

Tilbake til toppen ▲

## WOL

Du kan slå på en server eksternt ved å sette opp WOL-funksjonen (Wake on LAN).

#### Sette opp WOL i LAN

Før du setter opp WOL på Synology Assistant, må du kontrollere at du har merket av for Aktiver Wake on LAN i DSM. Det er under Kontrollpanel > Strøm.

1. I kategorien Administrasjon velger du en Synology NAS fra serverlisten og klikker på Sett opp WOL. I boksen som kommer opp vises nettverkstypen og MAC-adressen til Synology NAS.
2. Merk av for Vekk opp serveren for å slå på Synology NAS umiddelbart etter WOL-oppsett.
3. Klikk på OK for å fullføre oppsettet.
4. Serverens WOL-status vil endres til WOL i kategorien Administrasjon.

#### Merk:

1. Ikke alle Synology NASs støtter WOL-funksjonen. Se WOL-statustabell og Synologys webområde hvis du vil ha mer informasjon.
2. Du kan også høyreklikke på en Synology NAS og velge WOL > Sett opp.
3. Du kan sette opp WOL for flere servere ved å trykke på "Skift" eller "Ctrl". Systemet vil hoppe over dialogboksen og legge til alle valgte servere i WOL-listen umiddelbart.

#### Vekke opp en server

1. Pa Administrasjon-siden høyreklikker du på serveren du vil slå på fra serverlisten, og velg deretter WOL > Vekk opp.
2. Serverens WOL-status vil endres til Fremdrift X%, som er en indikasjon av oppvekkingsfremdriften.

Når WOL er fullført, endres WOL-status til WOL. Se WOL-statustabell hvis du vil ha mer informasjon.

WOL-statustabell

WOL-status | Statusindikasjon
WOL | 1. WOL er satt opp. 2. Server er slått på.
-- | 1. WOL er ikke satt opp. 2. Server støtter ikke WOL-funksjon.
Fremdrift X% | Server slås på. Oppvekkingsfremdrift er X%.
Av | Server er slått av.
I/T | WOL er satt opp, men gjeldende tilstand er ukjent.

#### Fjerne WOL-funksjon for en server

1. I kategorien Administrasjon høyreklikker du på serveren du vil fjerne WOL-funksjon for fra serverlisten, og velg deretter WOL > Fjern.
2. WOL-status for serveren endres til --.

Tilbake til toppen ▲

## Skriverenhet

I Synology Assistant tilbyr skriverenheten sentral administrasjon av skriverne som er koblet til din Synology NAS. Både vanlige og flerfunksjonelle skrivere støttes. Hvis du vil dele en skriver som er koblet til Synology NAS i LAN med Synology Assistant, følger du instruksjonene nedenfor:

#### Legg til skriver

1. Koble skriveren til Synology NAS.
2. Sett opp skrivermodus DSM. Hvis du vil gjøre dette, går du til Hovedmeny > Kontrollpanel > Eksterne enheter. Her vil du se den vedlagte skriveren vist i kategorien Eksterne enheter.
3. Velg skriveren og klikk på knappen USB Printer Manager. Velg Set Up Printer for å velge driftsmodus for skriveren. Velg modusen Network Printer hvis du bare bruker utskriftsfunksjonen. Velg Network MFP* hvis du vil bruke utskrifts-/skannings-/faksfunksjonene.
4. Nå kan du komme tilbake til Synology Assistant for å sette opp deling av skriveren. Gå til kategorien Skriverenhet. Klikk på Legg til og følg oppsettveiviseren for å legge til skriveren på datamaskinen. Når du legger til skriveren for første gang, bør du ha skriverdriveren klar for installering.

#### Koble til / frigjør skriveren

Når du skriver ut og sender faks, kan du utføre operasjonene uten å koble til skriveren manuelt i Synology Assistant. Nar du vil bruke skanneren eller motta faks på en flerfunksjonsskriver, må du koble til skriveren for din bruk alene for å forhindre at jobber avbrytes av andre brukere.

Når en skriver er koblet til manuelt i Synology Assistant, betyr det at andre brukere som deler den samme skriveren LAN, ikke har tilgang til enheten. Husk å løse ut skriveren når du er ferdig med jobben.

Du kan koble til / frigjøre skriveren med følgende måter:

1. Gå til kategorien Skriverenhet.
2. Velg skriveren du vil koble til, og klikk på Koble til. Synology Assistant vil begynne å koble til skriveren. Statuskolonnen vil vise driftstilstanden.
3. Når en skriver er tilkoblet, vil du se at knappen Koble tild har blitt til Løs ut. Du kan klikke på den for å løse ut den vedlagte skriveren.

#### Merk:

- Hvis skriveren er merket som Tilgjengelig i statuskolonnen, betyr det at du kan koble til skriveren for din bruk alene.
- Hvis den er merket som Tilkobletd, betyr det at skriveren allerede er koblet til datamaskinen.
- Hvis skriveren ikke er tilgjengelig for øyeblikket, klikker du på Koble til når du velger skriveren. Dette vil legge den til på ventelisten for tilkobling.

#### Fjern skriver

1. Velg skriveren du vil fjerne fra listen.
2. Klikk på Fjern for å slette skriveren fra listen.

#### Rediger skriverinfo

Når Synology Assistant ikke får automatisk tak i skriverens IP-adresse, kan du sette opp IP-adressen manuelt her.

1. Velg skriveren du vil redigere i listen.
2. Klikk på Rediger og legg inn riktig IP-adresse for skriveren.

#### Merk:

- Network MFP er bare for Windows-brukere.
- Før du setter opp en skriver, må du besøke Synology Inc. for å sjekke ut listen over kompatible skrivere.
- USB-hubben støttes ikke når du kobler til en skriver for deling.
- Minnekortfunksjonen til den tilkoblede skriveren støttes ikke.

Tilbake til toppen ▲

## Preferanser

Du kan klikke på Preferanser-knappen (med gearikonet) og sette opp følgende innstillinger.

- Standard funksjonsknapp: Velg funksjonskategoriene som skal vises i Synology Assistant.
- Språk: Velg et standardspråk som vises i Synology Assistants brukergrensesnitt. Du må starte Synology Assistant på nytt før den nye innstillingen trer i kraft.
- Minnetest: Hvis du merker av her, vil Minnetest-knappen vises i kategorien Administrasjon når du starter Synology Assistant neste gang. Du kan velge en server og klike på knapen for å utføre en diagnostisk minnetest på den valgte serveren. Sereveren startes på nytt, testen startes, og testfremdriften vises i Status-kolonnen i serverlisten.

#### Merk:

1. Det kan ta fra noen minutter til timer å gjennomføre minnetesten, avhengig av størrelsen på det fysiske minnet på serveren. Under testen får du ikke tilgang til serveren.
2. Minnetesten er bare tilgjengelig på Synology NAS med DSM2.2-0914 og nyere.

Tilbake til toppen ▲