# Synology Assistant

Synology Assistant er et nemt værktøj til styring af Synology NAS(s) i et lokalt netværk (LAN), især hvis du har flere maskiner på LAN'et. Med Synology Assistant kan du installere DSM, dele printere, konfigurere WOL, uploade fotos.

Vis hjælpefiler efter emne:

- Grundlæggende kontrol
- Administration
- WOL
- Printerenhed
- Præferencer

## Grundlæggende kontrol

Når du minimerer Synology Assistant til systembakken, køres processen i baggrunden og du kan bruge en hurtigmenu til handlingerne, anført nedenfor:

- Tilslutte/frigive printerne (maksimale antal printere: 2)
- Åbne Synology Assistant i hovedvinduet

Returner til toppen ▲

## Administration

I fanen Administration kan du udføre følgende handlinger, anført nedenfor:

- Søge efter Synology NAS(er) i LAN'et
- Tilslutte til en Synology NAS
- Tilknytte drev
- Konfigurere WOL

#### Søge efter Synology NAS(er) i LAN'et

- Du kan opdatere listen med dine Synology NAS(er) ved at klikke på Søg.

#### Tilslutte til en Synology NAS

I Synology Assistant kan du tilslutte til din Synology NAS på følgende måder:

- Vælg en Synology NAS i listen og klik på Tilslut
- Dobbeltklik på Synology NAS'en i listen

Når Synology NAS'en er tilsluttet succesfuldt, åbnes login siden til Synology DiskStation Manager i din standard browser.

#### Tilknytte drev

Du kan tilknytte en delt mappe som et netværksdrev og få adgang til den som et internt drev på din lokale computer.

#### Konfigurer WOL

Du kan konfigurere WOL for at fjernvække din Synology NAS.

1. Vælg en Synology NAS i serverlisten og klik på Konfigurer WOL.
2. Følg konfigurationsguiden for at fuldføre opsætningen.
3. Der henvises til afsnittet WOL for at få flere oplysninger.

#### Installer DSM

Hvis din Synology NAS ikke har installeret Synology DiskStation Manager (DSM), angives den som Ikke installeret eller Konfiguration mistet i kolonnen Status i serverlisten. Følg nedenstående trin for at installere DSM ved hjælp af Synology Assistant:

1. På fanen Administration skal du dobbeltklikke på en Synology NAS, der er angivet som Ikke installeret eller Konfiguration mistet under kolonnen Status i serverlisten.
2. Følg konfigurationsguiden for at initialisere opsætningsprocessen. Hvis den valgte Synology NAS har mere end 1 bay, og dens status er Ikke installeret, kan du også markere Opret en Synology Hybrid RAID (SHR)-diskenhed efter installation for at oprette en SHR-diskenhed efter DSM-installation. SHR en intelligent diskenhedstype, der optimerer diskenhedsstørrelsen, når den kombinerer harddiske af forskellige størrelser.

Du bliver ført til dialogboksen Installation, når installationen begynder. Venstre afsnit viser servernavnet og installationsstatus. Højre afsnit viser detaljer om installationsprocessen. Klik på Luk for at returnere til fanen Administration.

#### Annuller installation

Annuller installationen for serverne, der har fuldført installationen eller som har fejl under installationen, ved at klikke på Annuller.

#### Gendannelsessystem

Hvis versionen af Synology DiskStation Manager (DSM), som anført på din Synology NAS, er ældre end versionen, installeret på din(e) nyligt installerede harddisk(e), markeres serveren som Kan gendannes under kolonnen Status i serverlisten. Det kan ske, når du forsøger at migrere din(e) originale harddisk(e) fra en Synology NAS til en anden. Følg trinnene nedenfor for at gendanne systemet:

1. På fanen Administration skal du dobbeltklikke på en Synology NAS, der er angivet som Kan gendannes under kolonnen Status i serverlisten.
2. Du bliver ført til dialogboksen Systemgendannelse når gendannelsen begynder.
3. Følg guiden for at fuldføre systemgendannelsen.

#### Udfør systemoverflytning

Hvis du vil udskifte en gammel Synology NAS med en ny, kan du fjerne harddiskene fra den gamle Synology NAS, installere dem på den nye og så bruge Synology Assistant til at finde din nye Synology NAS (med status Kan overflyttes) og overflytte systemkonfigurationer, der er gemt på harddiskene. Når overflytningsprocessen er færdig, kan de fleste konfigurationer på den gamle Synology NAS gendannes på den nye.

#### Undersøg status for Synology NAS

Tabellen nedenfor indeholder detaljerede oplysninger om statusangivelser for Synology NAS i Synology Assistant. Det kan være en god ide at referere til listen mens du udfører forskellige handlinger.

Statusindikationstabel

Status | Statusindikation
Starter | System starter.
Kontrollerer kvote | System kontrollerer harddiskkvote.
Undersøgelse af filsystem ([antal] minutter tilbage) | Systemet undersøger filsystem. Processen færdiggøres inden for de viste minutter.
Konfigurationsfejl | Der opstod en fejl under konfigurationen. Dobbeltklik på serveren for at genanvende indstillingerne.
Forbindelse slog fejl | Fejl ved netværkskonfiguration
Konfiguration mistet | Der opstod en fejl under konfigurationen. Dobbeltklik på Synology NAS'en for at geninstallere DSM.
Henter forbindelsesstatus | Systemet registrerer forbindelsesstatus.
N/A | WOL er konfigureret men den aktuelle betingelse kendes ikke.*
Ikke installeret | System er endnu ikke installeret.
Offline | Systemet er offline.
Udfører hukommelsestest (x%) | Status for hukommelsestest er aktuelt x%.
Klar | Systemet er installeret og klar til brug.
Kan gendannes | Systemet kan gendannes.
Kan overflyttes | Systemkonfigurationer på harddiskene kan overflyttes til denne Synology NAS.
Starter servicer | Systemet starter services.
Opgraderer | Synology NAS opgraderer dens DSM.
Kontroller status | Synology NAS installeres/konfigureres. Tryk for at undersøge status.

#### Bemærk:

Der henvises til afsnittet WOL for at få flere oplysninger.

Returner til toppen ▲

## WOL

Du kan fjernaktivere en server ved at konfigurere dens WOL (Wake on LAN)-funktion.

#### Konfigurer WOL på LAN

Før du konfigurerer WOL på Synology Assistant, skal du sørge for, at du har markeret afkrydsningsfeltet Aktiver Væk på LAN i DSM. Du finder det under Kontrolpanel > Strøm.

1. På fanen Administration vælger du en Synology NAS i serverlisten og klikker på Konfigurer WOL. Pop op-feltet viser netværkstypen og MAC-adressen for Synology NAS'en.
2. Marker afkrydsningsfeltet Væk serveren for at tænde for Synology NAS'en øjeblikkeligt efter WOL-konfiguration.
3. Klik på OK for at fuldføre konfigurationen.
4. Serverens WOL-status ændres til "WOL" på fanen Administration.

#### Bemærk:

1. Ikke alle Synology NASs understøtter WOL-funktionen. Der henvises til Tabel over WOL-status og Synology's websted for at få flere oplysninger.
2. Du kan også højreklikke på en Synology NAS og vælge WOL > Konfigurer.
3. Du kan konfigurere WOL til flere servere ved at trykke på "Shift" eller "Ctrl". Systemet vil springe dialogboksen over og tilføje alle valgte servere til WOL-listen med det samme.

#### Væk en server

1. I fanen Administration højreklikker du på den server, du vil aktivere i serverlisten, og vælg så WOL > Væk.
2. Serverens WOL-status ændres til "Status for X%", der angiver vækkestatus.

Når WOL er fuldført, vil WOL-status ændres til "WOL". Der henvises til Tabel over WOL-status for at få flere oplysninger.

Tabel over WOL-status

WOL-status | Statusindikation
WOL | 1. WOL er konfigureret. 2. Server er tændt.
-- | 1. WOL er ikke konfigureret. 2. Server understøtter ikke WOL-funktion.
Status for X% | Server tændes. Vækkestatus er X%.
Fra | Server slukkes.
N/A | WOL er konfigureret, men den aktuelle betingelse kendes ikke.

#### Fjern WOL-funktion for en server

1. På fanen Administration højreklikker du på den server, du vil fjerne WOL-funktionen for i serverlisten, og vælg så WOL > Fjern.
2. WOL-status for serveren ændres til "--".

Returner til toppen ▲

## Printerenhed

I Synology Assistant giver Printerenhed centralstyring for de printere, der er tilsluttet din Synology NAS. Der understøttes både grundlæggende og multifunktionelle printere. Hvis du vil dele en printer, der er tilsluttet Synology NAS via et LAN, ved hjælp af Synology Assistant, skal du følge vejledningerne nedenfor:

#### Tilføj printer

1. Tilslut printeren til din Synology NAS.
2. Konfigurer printertilstand i DSM. Det gør du ved at gå til Hovedmenu > Kontrolpanel > Eksterne enheder. Har kan du se den tilsluttede printer i fanen Eksterne enheder.
3. Vælg printeren og klik på knappen USB Printer Manager og vælg Konfigurer printer for at vælge en funktionstilstand for din printer. Vælg tilstanden Netværksprinter, hvis du kun vil bruge udskrivningsfunktionen. Vælg Network MFP* hvis du vil bruge funktionerne udskriv/scan/fax.
4. Du kan nu gå tilbage til Synology Assistant for at konfigurere deling af printeren. Gå til fanen Printerenhed. Klik på Tilføj og følg Konfigurationsguide for at føje printeren til din computer. Den første gang du tilføjer printeren, skal du være klar til at installere printerdriveren.

#### Tilslut/frigiv printeren

Når du udskriver og sender en fax, kan du udføre handlingerne uden manuelt at tilslutte printeren i Synology Assistant. Men hvis du vil bruge scanneren eller modtage en fax på en multifunktionel printer, skal du tilslutte printeren for at forhindre, at dine jobs ikke afbrydes af andre brugere.

Når en printer tilsluttes manuelt i Synology Assistant, betyder det, at andre brugere, der deler den samme printer i LAN'et, ikke har adgang til enheden. Du skal derfor huske at frigive printeren når jobbet er færdigt.

Du kan tilslutte/frigive printeren på følgende måder:

1. Gå til fanen Printerenhed i Synology Assistant.
2. Vælg den printer, du vil tilslutte, og klik på Tilslut. Synology Assistant begynder at tilslutte printeren. Statuskolonnen viser handlingens status.
3. Når en printer er tilsluttet, skifter knappen Tilføj til Frigiv. Du kan klikke på den for at frigive den tilsluttede printer.

#### Bemærk:

- Hvis printeren er angivet som Tilgængelig i statuskolonnen, betyder det, at du kan tilslutte printeren, så du alene kan bruge den.
- Hvis den er angivet som Tilsluttet, betyder det, at printeren allerede er tilsluttet din computer.
- Hvis printeren ikke er tilgængelig for indeværende, skal du klikke på Tilslut når du vælger printeren for at føje dig selv til ventelisten over brugere, der venter på tilslutningen.

#### Fjern printer

1. Vælg den printer, du vil fjerne, i listen.
2. Klik på Fjern for at slette printeren fra listen.

#### Rediger oplysninger om printer

Hvis Synology Assistant ikke automatisk kan hente printerens IP-adresse, kan du konfigurere den manuelt her.

1. Vælg den printer, du vil redigere, i listen.
2. Klik på Rediger og indtast printerens korrekte IP-adresse.

#### Bemærk:

- Network MFP er kun for Windows-brugere.
- Inden du konfigurerer en printer, skal du gå til Synology Inc. for at tjekke listen over kompatible printere.
- USB-hubben er ikke understøttet, når du tilslutter en printer for deling.
- Hukommelseskort-funktionerne for den tilsluttede printer er ikke understøttet.

Returner til toppen ▲

## Præferencer

Du kan klikke på knappen Præferencer (med gear-ikonet) for at konfigurere følgende indstillinger.

- Fanen Standardfunktioner: Vælg de funktionsfaner, der skal vises i Synology Assistant.
- Sprog: Vælg et standardsprog, der skal vises i Synology Assistants brugerinterface. Du skal genstarte Synology Assistant, før de nye indstillinger træder i kraft.
- Hukommelsestest: Hvis du markerer afkrydsningsfeltet, når du starter Synology Assistant næste gang, vil knappen Hukommelsestest blive vist på fanen Administration. Du kan vælge en server og klikke på knappen for at udføre hukommelsesdiagnosetest på den valgte server. Serveren genstartes og starter testen, og teststatus vises i kolonnen Status i serverlisten.

#### Bemærk:

1. Det kan tage fra minutter til timer, før hukommelsestesten er færdig, afhængigt af den fysiske hukommelses størrelse på serveren. Under testen bliver adgang til serven nægtet.
2. Hukommelsestest findes kun på Synology NAS med DSM2.2-0914 og senere.

Returner til toppen ▲